“หมอยง” แนะวิธีประเมินความเสี่ยงโควิด-19 แค่ไหนต้องกักตัว-ตรวจเชื้อ!
“หมอยง” แนะวิธีประเมินความเสี่ยงโควิด-19 แค่ไหนต้องกักตัว-ตรวจเชื้อ!
12 เม.ย. 2564

ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย ซึ่งได้แนะนำวิธีประเมินความเสี่ยงว่าเราอยู่ในกลุ่มเสี่ยงขนาดไหนที่ต้องกักตัว และตรวจเชื้อโควิดด้วยวิธีง่ายๆ คือ
1.ในครอบครัว
– มีคนติดเชื้อ = มีความเสี่ยงสูง
2.ที่ทำงาน
– มีคนติดเชื้อ แต่ไม่ได้สัมผัสใกล้ชิด = ความเสี่ยงต่ำ โอกาสติดน้อยมาก
– มีคนติดเชื้อ และสัมผัสใกล้ชิด = มีความเสี่ยงสูง
สัมผัสใกล้ชิดคือ กินข้าวด้วยกัน พูดคุยสนทนากัน ทำกิจกรรมใกล้ชิดกัน แต่ก็ไม่ใช่ว่าไม่สัมผัสใกล้ชิดแล้วโอกาสติดเชื้อไม่มี มันก็ยังมีอยู่เช่น ผู้ติดเชื้อจามโดยไม่ใส่หน้ากาก สูดละอองฝอยเข้าไป หรือละอองฝอยเข้าตา หรือมือไปโดนสารคัดหลั่งจากผู้ติดเชื้อแล้วไปเข้าตาเข้าปาก แบบนี้ก็เสี่ยงเหมือนกัน
ฉะนั้นเราก็ไม่ควรลืมเรื่องการใส่หน้ากากอนามัย และล้างมือด้วยเจลแอลกอฮอล์บ่อยๆครับ ป้องกันไว้ดีกว่าไม่ทำอะไรเลย